Pará
Pará je jedna od 26 saveznih država Brazila, locirana unutar Sjeverne geografske regije. Graniči sa saveznim državama: Amapá, Maranhão, Tocantins, Mato Grosso, Amazonas i Roraima. Na sjeverozapadu također graniči sa Gvajanom i Surinamom dok na sjeveroistoku ima izlaz na Atlantski okean. Prostire se na površini od 1.247.689,5 km2 i druga je najveća brazilska savezna država (poslije države Amazonas). Prema procjeni iz 2012. godine, u državi je živjelo 7.792.561 stanovnika i 9. je najmnogoljudnija država. Sa prosjekom od 6,2 stanovnika/km2 jedna je od najrjeđe naseljenih brazilskih saveznih država. Glavni i najveći grad države jest Belém. Belém se nalazi na ušću rijeke Amazon u Atlantski okean a po broju stanovnika 11. je u Brazilu.